62020TO0032_INF
A Törvényszék (hatodik tanács) 2020. november 19‑i végzése–Buxadé Villalba és társai kontra Parlament
(T‑32/20. sz. ügy)
„Megsemmisítés iránti kereset – Intézményi jog – A Parlament tagja – Két spanyol képviselő európai parlamenti képviselőnek való megválasztásának a Parlament általi tudomásulvétele – Másik három európai parlamenti képviselő kereshetőségi joga – A közvetlen érintettség hiánya – Megállapítási ítélet iránti kérelem – Részben elfogadhatatlan és részben az annak elbírálására hatáskörrel nyilvánvalóan nem rendelkező bíróság elé terjesztett kereset”
1.
Megsemmisítés iránti kereset – Természetes vagy jogi személyek – A rendeleti jellegű jogi aktus fogalma – Valamennyi általános hatályú aktus, a jogalkotási aktusok kivételével – Név szerint megnevezett két személy európai képviselőkénti megválasztását elismerő európai parlamenti határozat – Kizártság
(lásd: 24–30. pont)
2.
Megsemmisítés iránti kereset – A megtámadott jogi aktus természetes vagy jogi személy címzettje által indított kereset – A címzett fogalma – A jogi aktusban meg nem nevezett személy – Kizártság
(EUMSZ 263. cikk, negyedik bekezdés)
(lásd: 32–38. pont)
3.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Az Európai Parlament elnökének teljes ülésen tett és az intézmény honlapján közzétett nyilatkozata – A felperesek személyükben való érintettségének hiánya – Elfogadhatatlanság
(EUMSZ 263. cikk, negyedik bekezdés)
(lásd: 39. pont)
4.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – Két, név szerint megnevezett személy európai képviselőkénti megválasztását elismerő európai parlamenti határozat – A többi spanyol képviselő közvetlen érintettsége – Hiány
(EUMSZ 263. cikk, negyedik bekezdés)
(lásd: 41., 42. 47–51. pont)
5.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Együttes feltételek – A kereset elfogadhatatlansága e feltételek bármelyikének hiánya esetén
(EUMSZ 263. cikk, negyedik bekezdés)
(lásd: 43. pont)
6.
Alapvető jogok – A hatékony bírói jogvédelemhez való jog – Az uniós jogi aktusok jogszerűségének felülvizsgálata – Módozatok – E jognak a megtámadott aktus jogi természetétől függően az uniós bíróság vagy a nemzeti bíróságok általi védelme – A megsemmisítés iránti kereset vagy az érvényesség elbírálása érdekében történő előzetes döntéshozatalra utalás igénybevételének lehetősége
(EUSZ 6. cikk, (3) bekezdés; EUMSZ 263. cikk, negyedik bekezdés; az Európai Unió Alapjogi Chartája, 47. cikk, és 52. cikk, (7) bekezdés)
(lásd: 53. és 54. pont)
7.
Megsemmisítés iránti kereset – Az uniós bíróság hatásköre – Megállapítási ítélet iránti kérelem – Elfogadhatatlanság
(EUMSZ 263. cikk)
(lásd: 64. pont)
8.
Megsemmisítés iránti kereset – Az uniós bíróság hatásköre – Valamely intézmény elleni meghagyás iránti kérelem – Elfogadhatatlanság
(EUMSZ 266. cikk)
(lásd: 68. pont)
Tárgy
Carles Puigdemont i Casamajó és Antoni Comín i Oliveres európai parlamenti képviselőnek való megválasztása Parlament általi, a 2020. január 13‑i plenáris ülésen a Parlament elnöke által bejelentett tudomásulvételének megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet részben elfogadhatatlanként, részben pedig mint az annak elbírálására hatáskörrel nyilvánvalóan nem rendelkező bíróság elé terjesztettként utasítja el.
2)
A Spanyol Királyság, valamint Carles Puigdemont i Casamajó és Antoni Comín i Oliveres beavatkozás iránti kérelméről már nem szükséges határozni.
3)
A Törvényszék Jorge Buxadé Villalbát, Hermann Tertsch Del Valle‑Lersundit és María Esperanza Araceli Aguilar Pinart kötelezi saját költségeiken felül az Európai Parlament részéről felmerült költségek viselésére.
4)
A Spanyol Királyság, valamint Carles Puigdemont i Casamajó és Antoni Comín i Oliveres viseli a beavatkozás iránti kérelmükkel összefüggésben felmerült költségeket.